30.10.2013 Den Europæiske Unions Tidende L 288/1 (Ikke-lovgivningsmæssige retsakter) FORORDNINGER RÅDETS GENNEMFØRELSESFORORDNING (EU) Nr. 1054/2013 af 29. oktober 2013 om gennemførelse af artikel 8a, stk. 1, i forordning (EF) nr. 765/2006 om restriktive foranstaltninger over for Hviderusland RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 765/2006 af 18. maj 2006 om restriktive foranstaltninger over for Hviderus- land (!), særlig artikel 8a, stk. 1, og ud fra følgende betragtninger: (1) — Rådet vedtog den 18. maj 2006 forordning (EF) nr. 765/2006, som omhandler restriktive foranstaltninger over for Hviderusland. Disse foranstaltninger finder anvendelse indtil den 31. oktober 2013. (2) På grundlag af en gennemgang af Rådets afgørelse 2012/642/FUSP (?) har Rådet besluttet, at disse restriktive foranstaltninger bør forlænges indtil den 31. oktober 2014. (3) — Da situationen i Hviderusland fortsat er alvorlig, mener Rådet, at der bør tilføjes tre personer til listen over personer og enheder, der er omfattet af de restriktive foranstaltninger i afgørelse 2012/642/FUSP. (4) — Rådet mener endvidere, at der ikke længere er grund til fortsat at lade visse personer og enheder være opført på listen over personer og enheder, der er omfattet af de restriktive foranstaltninger i afgørelse 2012/642/FUSP. (5) — Ligeledes bør oplysningerne om visse personer og enheder i bilag I til forordning (EF) nr. 765/2006 ajour- føres. (6) — Bilag I til forordning (EF) nr. 765/2006 bør derfor ændres i overensstemmelse hermed — VEDTAGET DENNE FORORDNING: Artikel 1 Bilag I til forordning (EF) nr. 765/2006 erstattes af teksten i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. oktober 2013. () EUT L 134 af 20.5.2006, s. 1. (?) Rådets afgørelse 2012/642/FUSP af 15. oktober 2012 om restriktive foranstaltninger over for Hviderusland (EUT L 285 af 17.10.2012, s. 1). På Rådets vegne L. LINKEVICIUS Formand